# Estratègies de millora educativa/Formació i assessorament en emprenedoria: sensibilització per l'autoocupació i assessorament en el pla d'empresa

* ACTUACIÓ 30a — Formació i assessorament en emprenedoria: sensibilització per l'autoocupació i assessorament en el pla d'empresa
Torneu a la taula Dimensions, estratègies i actuacions.
* Descripció
* Formació per a joves emprenedors: s’organitzen cursos, càpsules formatives, xerrades, seminaris adreçats a persones joves que tenen una idea per emprendre i necessiten noves habilitats i coneixements en gestió, fiscalitat, innovació, comptabilitat, legalitat, etc.
* Tutoria per a emprenedors: consisteix en l’acompanyament personalitzat a projectes concrets per professionals sèniors amb experiència i coneixements en gestió d'empresa.
* Xerrades de sensibilització: es tracta de la divulgació dels valors de l’emprenedoria i l'autoocupació, mitjançant xerrades als instituts, per donar a conèixer l’autoocupació com una possible opció de sortida laboral quan els joves estudiants obtinguin els coneixements i les qualificacions professionals necessaris per poder fer la transició al món del treball.
* Persones destinatàries
* Joves que volen iniciar-se en l'emprenedoria perquè tenen una idea de negoci.
* Joves, en general, que estan en procés de pensar en el seu projecte de vida
* Objectius
* Fomentar l'emprenedoria
* Formar els emprenedors en la gestió empresarial i la filosofia de l'emprenedoria.
* Fomentar el cooperativisme.
* Metodologia
* Formació i assessorament individualitzat a emprenedors per preparar joves perquè siguin capaços d’engegar i crear projectes nous.
* Acompanyament en l’accés al finançament: identificar els ajuts i les subvencions als quals es pot acollir l’usuari en funció del seu perfil personal, de l’activitat empresarial, de la seva localització, de la forma jurídica escollida, etc., i aconseguir el finançament bancari necessari per fer front a totes les inversions necessàries per iniciar l’activitat.
* Xerrades de sensibilització:
* Motivar els participants envers l’autoocupació com una possible alternativa factible per poder incorporar-se al mercat laboral i desenvolupar-se com a professionals.
* Potenciar les habilitats emprenedores dels participants i animar-los a crear la seva pròpia empresa , ara o en el futur.
* Conèixer el procés de creació d’una empresa, des de la generació de la idea fins a l’inici de l’activitat, i els recursos per emprendre que poden tenir a l’abast els joves per poder portar a terme la seva idea de negoci a la realitat.
* Proporcionar als participants les eines necessàries per desenvolupar una idea de negoci i avaluar-ne la viabilitat professional.
* Agents implicats
* Ajuntament (servei de promoció econòmica, ocupació i joventut).
* Emprenedors o emprenedores.
* Empreses.
* Entitats.
* Centres educatius.
* El rol de l'àrea de joventut en aquesta actuació
* Cooperar, no liderar.
* Derivar joves.
* Detectar necessitats juvenils.
* Enllaços externs (experiències i recursos a Catalunya)
* Recursos
* Tens un projecte i vols crear una empresa social? Et presentem l'Aracoop. Jove.cat. [Data de consulta: 5 agost 2016]
* La coopertiva, un model per gestionar l'activitat econòmica de la nostra associació. Aracoop. [Data de consulta: 5 agost 2016]
* Autoempresa. Jove.cat. [Data de consulta: 5 agost 2016]
* Autoocupació. [Data de consulta: 5 agost 2016]
* Experiències
* Emprenedoria Barcelona. Barcelona Activa. Ajuntament de Barcelona. [Data de consulta: 5 agost 2016]
* Recull d’experiències de les trobades tècniques de Joventut. Direcció General de Joventut. [Data de consulta: 5 agost 2016]
* Conjunt d’activitats (kits) formatives: joves i emprenedoria.
* Programa aracoop 2015. Oficina Jove del Baix Camp. [Data de consulta: 5 agost 2016]